El cementeri municipal amplia el seu horari de visites per la festivitat de Tots els Sants
2025-07-24

Dilluns que ve, 1 de novembre, se celebra la festivitat de Tots els Sants i centenars de veïns i veïnes de Burjassot acudiran al cementeri municipal per a visitar i recordar als seus familiars i persones més estimades. L’Ajuntament de Burjassot, des de la regidoria de Serveis Municipals que dirigeix Manuel Pérez Menero, ha informat de l’ampliació, de cara als pròxims dies, de l’horari d’obertura del cementeri per a facilitar les visites de la ciutadania i evitar així aglomeracions, en la mesura que siga possible.

Així, l’horari del cementeri, fins al dijous 28 d’octubre, serà l’habitual, de 9h a 13h i de 15:30h a 18h. No obstant això, des del divendres 29 d’octubre i fins a la jornada festiva de l’1 de novembre, el cementeri romandrà obert ininterrompudament de 9h a 18h.

D’altra banda i per al Dia de Tots els Sants, l’Ajuntament de Burjassot està treballant des de diferents àrees com la Policia Local, la Brigada Municipal d’Obres i Protecció Civil perquè la jornada discórrega amb total normalitat, regulant el trànsit de la zona i supervisant i organitzant els accessos al cementeri de cara a l’arribada de totes i tots els visitants.